BOSNA I HERCEGOVINA

FEDERACIJA BOSNE I HERCEGOVINE

ZENIČKO-DOBOJSKI KANTON

GRAD ZENICA

**Služba za vodoprivredu, putnu infrastrukturu i mjesne zajednice**

Broj: 09-23-18360/22-1 AN.K.

Zenica, 05.09.2022. godine

Na osnovu člana 10. stav (2) Odluke o organizaciji i načinu obavljanja taksiprijevoza putnika na području Zeničko-dobojskog kantona („Službene novine Zeničko-dobojskog kantona“, broj: 10/16 - novi prečišćeni tekst) i člana 12. stav (5) Pravilnika o načinu korištenja, redu i radu na taksistajalištima, rasporedu taksivozila na taksistajalištima i kriterijima za raspored taksivozila na taksistajalištima na području Grada Zenica („Službene novine Grada Zenica“, broj 3/20), Služba za vodoprivredu, putnu infrastrukturu i mjesne zajednice raspisuje:

**JAVNI POZIV**

**za prikupljanje zahtjeva za raspored taksivozila na slobodna taksistajališta**

**na području Grada Zenica za 2023. godinu**

**I**

Objavljuje se Javni poziv za raspoređivanje taksivozila na slobodna taksistajališta na području Grada Zenica za 2023. godinu.

**II**

Shodno Zaključku o ukupnom broju taksivozila, odnosno ukupnom broju dopunskih taksioznaka za Grad Zenicu broj: 09-23-18360/22 od 02.09.2022.godine i službene evidencije Službe za vodoprivredu, putnu infrastrukturu i mjesne zajednice, utvrđena su 2 (dva) slobodna mjesta na taksistajalištima na području Grada Zenica.

**III**

Slobodna taksistajališta su:

|  |  |  |  |
| --- | --- | --- | --- |
| R.b. | Adresa i naziv taksistajališta | Broj slobodnih stajališnih mjesta | Redni broj taksistajališta |
| 1. | Ulica Željeznička (tržnica Blatuša) | 2 | 16. |

**IV**

Podnosilac zahtjeva za raspored taksivozila na taksistajalištima mora ispunjavati sljedeće uslove:

1. Da posjeduje profesionalnu osposobljenost koja podrazumijeva:

* da je registrovan za obavljanje djelatnosti taksiprijevoza i da mu je to osnovna djelatnost,
* da podnosilac zahtjeva - pravno lice zapošljava vozače koji imaju položen poseban ispit za taksivozača na području Zeničko-dobojskog kantona (broj vozača mora biti veći ili jednak broju vozila za koja se, u zahtjevu, traži raspored na taksistajališta),
* da podnosilac zahtjeva - fizičko lice koje je nosilac odobrenja za obavljanje djelatnosti taksiprijevoza, a koje u zahtjevu traži raspored za dva vozila, zapošljava još minimalno jednog vozača koji ima položen poseban ispit za taksivozača na području Zeničko-dobojskog kantona.

1. Da ima sjedište/prebivalište na području Grada Zenica najmanje 6 mjeseci do dana podnošenja zahtjeva.
2. Da uredno izmiruje obaveze u pogledu plaćanja javnih prihoda.
3. Da nema izrečenu pravomoćnu odluku kojom je određena zaštitna mjera zabrane obavljanja djelatnosti javnog prijevoza dok ta mjera traje.

**V**

Dokumentacija kojom podnosilac zahtjeva za raspored taksivozila na taksistajalištima dokazuje da ispunjava uslove iz tačke IV je:

1. Pravna lica

* Aktuelni izvod iz sudskog registra i obavještenje Federalnog zavoda za statistiku o razvrstavanju djelatnosti,
* Prijava penzijsko-invalidskog osiguranja i uvjerenje o položenom posebnom ispitu za taksivozača za uposlene vozače,
* Uvjerenje nadležnog poreznog organa da uredno izmiruje obaveze u pogledu plaćanja javnih prihoda ili zaključen sporazum o plaćanju duga u ratama,
* Uvjerenje nadležnog suda da u posljednoj godini dana od dana podnošenja zahtjeva za raspored nije više od jednom kažnjen za prekršaj iz Zakona o cestovnom prijevozu Federacije Bosne i Hercegovine (,,Službene novine FBiH“, broj 28/06 i 2/10) na osnovu kojeg je sud pravosnažnim rješenjem izrekao zaštitnu mjeru zabrane obavljanja djelatnosti javnog prijevoza.

2. Fizička lica

* Važeće rješenje/odobrenje za obavljanje taksiprijevoza,
* Potvrda nadležnog organa o prebivalištu na području Grada Zenica (Uvjerenje o prebivalištu PBA4),
* Uvjerenje nadležnog poreznog organa da uredno izmiruje obaveze u pogledu plaćanja javnih prihoda ili zaključen sporazum o plaćanju duga u ratama,
* Uvjerenje nadležnog suda da u posljednjoj godini dana od dana podnošenja zahtjeva za raspored nije više od jednom kažnjen za prekršaj iz Zakona o cestovnom prijevozu Federacije Bosne i Hercegovine (,,Službene novine FBiH“, broj 28/06 i 2/10) na osnovu kojeg je sud pravosnažnim rješenjem izrekao zaštitnu mjeru zabrane obavljanja djelatnosti javnog prijevoza.

Izuzetno, pored navedene dokumentacije, fizičko lice koje podnosi zahtjev za raspored dva vozila na taksistajalištima dužno je za uposlenog vozača dostaviti prijavu penzijsko-invalidskog osiguranja i uvjerenje o položenom ispitu za taksivozača.

**VI**

Obrazac za zahtjev za raspored taksivozila na taksistajališta na području Grada Zenica se nalazi u prilogu ovog Javnog poziva, a isti se zajedno sa uputama za popunjavanje može preuzeti i na info pultu Grada Zenica.

**VII**

Za upotrebu i korištenje taksistajališta plaća se godišnja naknada čiju visinu određuje Gradonačelnik Grada Zenica.

**VIII**

Javni poziv će biti objavljen u Službenim novinama Grada Zenica, na službenoj web stranici Grada Zenica i u dnevnom listu „Naša riječ“ i ostaje otvoren 20 dana od dana zadnje objave.

Postupak provođenja rasporeda taksivozila vršit će Komisija imenovana Rješenjem Gradonačelnika Grada Zenica broj: 09-23-18360/22-2 od 05.09.2022. godine.

Neblagovremene, kao i nepotpune zahtjeve Komisija neće razmatrati i iste će sa dostavljenom dokumentacijom vratiti podnosiocu.

Nakon provedenog postupka Komisija utvrđuje Preliminarnu rang listu rasporeda taksivozila za svako taksistajalište iz Javnog poziva i istu objavljuje na web stranici i oglasnoj ploči Grada Zenica.

Na objavljenu Preliminarnu rang listu podnosioci zahtjeva mogu podnijeti žalbu Gradonačelniku Grada Zenica u roku od 8 dana od dana objavljivanja iste.

Zahtjev za raspored taksivozila dostaviti u zatvorenoj koverti sa osnovnim ličnim podacima (ime i prezime, adresa i broj telefona/e-mail adresa) sa naznakom „OTVARA KOMISIJA“, na adresu: GRAD ZENICA, Služba za vodoprivredu, putnu infrastrukturu i mjesne zajednice, Komisija za provođenje postupka po Javnom pozivu za prikupljanje zahtjeva za raspored taksivozila na slobodna taksistajališta na području Grada Zenica, Trg BiH broj 1, 72000 Zenica.

Sve dodatne informacije mogu se dobiti u Službi za vodoprivredu, putnu infrastrukturu i mjesne zajednice, svakim radnim danom od 07:30 - 16:00 sati (na telefon broj 032/447-722 ili e-mail adresu anisa.kovac@zenica.ba).

**POMOĆNIK GRADONAČELNIKA**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Sabira Helvida, dipl.ing.građ.**

.